**Static-X** er et amerikansk industrielt metal-band. Det ble stiftet i 1994 i Los Angeles, California av gitaristen Wayne Static og trommeslageren Ken Jay. Static-X regnes som et av de mest kjente bandene innen den industrielle metal-sjangeren. Bandet har uttalt at de i stor grad er influert av band som Ministry, Prong, Pantera og Type O Negative.

Per 2007 har Static-X lansert fem studioalbum, én EP og ett samlealbum. Den mest suksessfulle platen er debutalbumet *Wisconsin Death Trip* som solgte over én million eksemplarer i USA og ble platina-sertifisert i 2001. *Machine* og *Cannibal*, som henholdsvis ble utgitt i 2001 og 2007, har også mottatt betydelig suksess.

Historie
--------

### 1994–2000

Vokalist og gitarist Wayne Static.
Static-X ble stiftet i 1994 av Wayne Static og Ken Jay, som tidligere var medlemmer av bandet Deep Blue Dream. Static og Jay begynte å lete etter medlemmer til det nye bandet i Chicago, men etter en nytteløs leting bestemte de seg for å fortsette letingen i Los Angeles. Der møtte de bassisten Tony Campos og gitaristen Koichi Fukuda og fullførte bandets originale lineup.

Bandet signerte med Warner Bros. Records tidlig i 1998, og lanserte sitt debutalbum *Wisconsin Death Trip* 23. mars 1999. Kort etter lanserte de sin første singel «Push It», etterfulgt av «I'm with Stupid» og «Bled for Days» i 2000. Static-X turnerte for alvor til fordel for albumet, og opptrådte to ganger på Ozzfest. I det følgende året ble den ukjente EP-en *The Death Trip Continues* utgitt. Bandet bidro med sangen «Otsegolation» til PlayStation 2-spillet *Omega Boost*, og «Push It» til *Street Skater 2* og *Duke Nukem: Land of the Babes*. I 2001 nådde *Wisconsin Death Trip* platina, og er til nå Static-X' eneste album som har nådd slik suksess.

### 2001–2003

Bassist og bakgrunnsvokalist Tony Campos.
Etter å ha spilt inn deres andre album; *Machine*, forlot Koichi Fukuda bandet for å tilbringe tid med sin familie og oppnå andre musikalske muligheter. Tripp Eisen, tidligere medlem av Dope, ble Fukudas erstatter. Tony Campos var med i en motorsykkelulykke i 2001 som resulterte i et brukket kragebein. Han gikk dermed glipp av mesteparten av den pågående Static-X-turneringen, og ble midlertidig erstattet av Marty O'Brien. *Machine* ble gitt ut 22. mai 2001, og mottok betydelig suksess. Like etter begynte Static-X å jobbe med deres tredje album, *Shadow Zone*, og denne gangen bidro Eisen med å opptre og skrive låter. Men før de kunne starte innspillingen, dro Ken Jay fra bandet grunnet musikalske og politiske uoverensstemmelser. Trommeslageren til albumet var A Perfect Circle- og The Vandals-medlemmet Josh Freese. Nick Oshiro, som tidligere spilte i Seether, ble valgt som Jays erstatter og bandets faste trommeslager. Under produksjonen av albumet kalte Korn-vokalisten Jonathan Davis inn Wayne Static for å spille inn vokalene til sangen han skrev til filmen *Queen of the Damned* kalt «Not Meant for Me». *Shadow Zone* ble senere lansert 7. oktober 2003.

20. juli 2004 ble *Beneath... Between... Beyond...* lansert, en samling sjeldenheter og demoer. På grunn av utgivelsen trodde mange at det var slutten for Static-X, men bandet begynte kort etter å jobbe med sitt fjerde studioalbum, *Start a War*. I februar 2005 ble Tripp Eisen arrestert for en sexskandale som involverte en mindreårig, og ble dermed sparket fra Static-X. Tidligere gitarist Koichi Fukuda, som hadde mikset det nye albumet, sluttet seg til bandet igjen for å ta over for Eisen. *Start a War* ble endelig utgitt 14. juli 2005 og «I'm the One» og «Dirthouse» ble lansert som singler til albumet. Sangen «Skinnyman» fra albumet ble inkludert i det kjente bilspillet *Need for Speed: Most Wanted*, og «Start a War» ble inkludert i wrestlingspillet *WWE SmackDown! vs. RAW 2006*.

### 2007–i dag

Hovedgitarist og keyboardist Koichi Fukuda.
*Cannibal* ble utgitt 3. april 2007 og markerte studioreturneringen til bandets originale gitarist, Koichi Fukuda. «No Submission» er tilgjengelig på *Saw III*-soundtracket, og har også blitt lansert på Static-X' MySpace-side. Sangen «Cannibal» ble utgitt som en digital download-single på iTunes. Den nyeste singlen «Destroyer» ble utgitt i februar, og ble også utgitt som en EP 20. mars. Albumet debuterte som #36 på Billboard 200-listen med 30 000 solgte eksemplarer. Til dags dato har det solgt omtrent 100 000 eksemplarer.

10. mai ble det annonsert gjennom Blabbermouth.net at Static-X skal opptre på hovedscenen på Ozzfest 2007-turneringen. I tillegg avslørte Wayne Static i et intervju sitt nye sideprosjekt kalt «Pighammer».

Medlemmer
---------

### Nåværende medlemmer

* Wayne Static – Vokal, gitar, keyboard, programmering (1994–2014)
* Tony Campos – Bass, vokal (1994–)
* Koichi Fukuda – Gitar, keyboard, programmering (1994–2000; 2005–)
* Nick Oshiro – Trommer (2003–)

### Tidligere medlemmer

* Ken Jay – Trommer (1994–2002)
* Tripp Eisen – Gitar (2000–2005)
* Marty O'Brien – Bass (2001)
* Josh Freese – Trommer (2003)

Diskografi
----------

| Dato | Album | Plateselskap | Singler |
| --- | --- | --- | --- |
| 1999 | *Wisconsin Death Trip* | Warner Bros. Records | «Push It», «I'm with Stupid», «Bled for Days» |
| 2000 | *The Death Trip Continues* | Warner Bros. Records | (EP) |
| 2001 | *Machine* | Warner Bros. Records | «Black and White», «This Is Not», «Cold» |
| 2003 | *Shadow Zone* | Warner Bros. Records | «The Only», «So» |
| 2004 | *Beneath... Between... Beyond...* | Warner Bros. Records | (Samlingsalbum) |
| 2005 | *Start a War* | Warner Bros. Records | «I'm the One», «Dirthouse» |
| 2007 | *Cannibal* | Reprise Records | «Cannibal», «Destroyer» |

Referanser
----------

1. 1 2  «British Rock Royalty Add More Awards». RIAA. 2. juli 2001. Arkivert fra originalen 30. september 2007. Besøkt 22. juli 2007.
2. ↑  «STATIC-X: TRIPP EISEN's California Arrest Log Posted Online». Blabbermouth.net. 7. mars 2005. Arkivert fra originalen 11. mars 2012. Besøkt 2. august 2007.
3. ↑  «STATIC-X Rejoined By Guitarist KOICHI FUKUDA». Blabbermouth.net. 7. mars 2005. Arkivert fra originalen 11. mars 2012. Besøkt 18. juli 2007.
4. ↑  Hasty, Katie (11. april 2007). ««'NOW 24' Trumps McBride, Duff, Timbaland At No. 1»». Billboard.com. Arkivert fra originalen 11. desember 2007.
5. ↑  Jasmin, Ernest A. (13. juli 2007). «Ozzfest 2007 metal for the masses». The News Tribune.com. Arkivert fra originalen 8. august 2007. Besøkt 18. juli 2007.

Eksterne lenker
---------------

* Offisielt nettsted Rediger på Wikidata

* (en) Static-X – kategori av bilder, video eller lyd på Commons Rediger på Wikidata
* (en) Static-X på Internet Movie Database Rediger på Wikidata
* (en) Static-X på Apple Music Rediger på Wikidata

* (en) Static-X på Discogs Rediger på Wikidata

* (en) Static-X på MusicBrainz Rediger på Wikidata

* (en) Static-X på SoundCloud Rediger på Wikidata

* (en) Static-X på Spotify Rediger på Wikidata

* (en) Static-X på Songkick Rediger på Wikidata

* (en) Static-X på Last.fm Rediger på Wikidata

* (en) Static-X på Last.fm Rediger på Wikidata

* (en) Static-X på Genius — sangtekster Rediger på Wikidata

* (en) Static-X på AllMusic Rediger på Wikidata
* Static-X på Twitter Rediger på Wikidata

* Static-X på Facebook Rediger på Wikidata

* Static-X på Facebook Rediger på Wikidata

* Static-X på Instagram Rediger på Wikidata

* Static-X på YouTube Rediger på Wikidata

* Static-X på Myspace Rediger på Wikidata
* MySpace-profil
* Static-X hos Rockdetector
* (en) Static-X hos The Gauntlet

  


| * v
* d
* r
Static-X |
| --- |
| Medlemmer | 

|  |  |
| --- | --- |
| Nåværende | **Wayne Static**· **Tony Campos**· **Koichi Fukuda**· **Nick Oshiro** |
| Tidligere | Ken Jay  **·** Tripp Eisen  **·** Marty O’Brien  **·** Josh Freese |

 |
| Diskografi | *Wisconsin Death Trip*  **·** *The Death Trip Continues*  **·** *Machine*  **·** *Shadow Zone*  **·** *Beneath... Between... Beyond...*  **·** *Start a War*  **·** *Cannibal* |


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |